## El Consell inicia accions legals contra el president del Govern d’Espanya per no convocar la Conferència de Presidents Autonòmics

*** S’interposarà un recurs contenciós administratiu contra la inactivitat del president del Govern d’Espanya
* Segons el Reglament de la Conferència de Presidents, el president del Govern està obligat a convocar-la almenys dos vegades a l’any**

El Ple del Consell ha aprovat iniciar les accions legals oportunes davant del Tribunal Suprem perquè el president del Govern d’Espanya convoque la Conferència de Presidents Autonòmics, entre estes accions s’inclou interposar un recurs contenciós administratiu contra la inactivitat del president del Govern d’Espanya.

Segons el Reglament de la Conferència de Presidents, el president del Govern està obligat a convocar-la almenys dos vegades a l’any, i no s’ha convocat des de la seua última reunió celebrada a l’illa de La Palma el 13 de març de 2022.

La normativa preveu que la Conferència puga ser convocada pel president del Govern, per pròpia iniciativa o a petició del comité preparatori, o de deu presidents de comunitats autònomes i ciutats amb estatut d’autonomia.

El president de la Generalitat, Carlos Mazón, amb data de 24 de novembre de 2023, mitjançant escrit conjunt firmat per tretze presidents autonòmics, va sol·licitar la convocatòria immediata d’esta per a tractar sobre la llavors proposició de llei d’amnistia.

Posteriorment, en data 24 d’abril de 2024, es va tornar a enviar nou escrit, esta vegada firmat per catorze presidents autonòmics, al·ludint a la necessitat de parlar també sobre el model de finançament autonòmic.

El Consell considera que són diverses les qüestions que s’han de tractar en el si de la Conferència de Presidents. Junt amb les ja citades, també és necessari debatre sobre altres polítiques públiques com ara aigua, vivenda o política migratòria.

La inactivitat del president del Govern d’Espanya per no convocar la Conferència de Presidents menyscaba el funcionament d’este instrument de cooperació territorial i no dona resposta al que demanen les comunitats autònomes.

Fecha: 02/08/2024